kardosdrur/scandi-wiki huggingface dataset:
Markt Schwaben

Markt Schwaben er en købstad i den nordlige udkant af Landkreis Ebersberg i Regierungsbezirk Oberbayern i den tyske delstat Bayern.

Nabokommuner er Anzing, Forstinning, Pliening og Poing, (alle i Landkreis Ebersberg) samt Finsing, Ottenhofen og Pastetten i Landkreis Erding.

Geografi 

Markt Schwaben ligger cirka 25 km øst for München, 15 km fra både Erding og Ebersberg og 26 km fra Flughafen München .
Gennem kommunen løber floden Hennigbach, der løber ud i Gigginger Bach sydvest for Markt Schwaben . Mod øst løber Sempt. Det højeste punkt er Wittelsbacher Höhe i den sydlige ende af kommunen. Også i den sydlige ende ligger et Sportcentrum med badesøer. Den tilbageværende del af det tidligere slot er nu rådhus.
Ana Pauker

Ana Pauker (født Hannah Rabinsohn 13. februar 1893 – 14. juni 1960) var en kommunistisk politiker i Rumænien, og var landets udenrigsminister i slutningen af  1940'erne og begyndelsen af 1950'erne. Hun var det rumænske kommunistpartis uofficielle leder efter anden verdenskrig.

Liv 
Hannah Rabinsohn blev født til en fattig ortodoks jødisk familie i distriktet Vaslui i Moldavien. 

Ana Pauker – hun giftede sig med Marcel Pauker,  var uddannet skolelærer. Hun meldte sig ind i  Rumæniens Sosialdemokratiske Parti i 1915 og dets efterfølger, Rumæniens  Socialistparti, i 1916. Hun var aktiv i den pro-bolsjevikiske fløj af partiet som tog kontrollen i organisationen efter partikongressen mellem 8 og 12. maj 1921. Partiet blev da medlem af Komintern under navnet Socialist-Kommunist Partiet. Det skulle senere udvikle sig til Rumæniens Kommunistiske Parti. Pauker og hennes mand, Marcel Pauker, var ledende medlemmer i partiet. De blev begge arresteret i 1922 på grund af deres politiske aktivitet og drog efter fangeskab i eksil til Schweiz.

Hun var i eksil i Moskva i 1941-44 og blev leder af "Moskva"-gruppen af det Rumænske kommunistiske parti. Efter hendes tilbagekomst til Rumænien i 1944 var hun en vigtig figur i partiet, og blev udenrigsminister i 1947. I 1952 blev hun udrenset af lederen af den "hjemlige" gruppe, Gheorghe Gheorghiu-Dej.

Ana og Marcel Pauker fik tre børn.

Eksterne henvisninger 

Politikere fra Rumænien
Swami Janakananda

Swami Janakananda Saraswati er en dansk yogalærer og forfatter. Han er også grundlægger og pædagogiske leder af Skandinavisk Yoga og Meditationsskole. Han er arkitekten bag kurserne på Håå Kursuscenter, hvor han lever, underviser og uddanner lærere. 

Han blev født i København i 1939 af danske forældre, og hed oprindelig Jørgen. Allerede som barn lærte han nogle få enkle yogaøvelser. Som 14-årig gik han i snedkerlære, og som 19‑årig blev han klar over at han ville være yogi og begyndte at praktisere yoga på egen hånd. 

Fra 1962 til 1965 var han med i en pantomimegruppe i København, og lærte gennem intensiv træning at anvende den fysiske yoga som et grundlag for kreativ udfoldelse og koncentration. Fra 1965 til 1968 fulgte en periode, hvor han brugte mere og mere tid på yogaen. Fra 1968 til 1970 var han hos Swami Satyananda i Indien.

Spiritualitet
Personer fra Danmark
Marie af Rumænien

Marie af Edinburgh (Marie Alexandra Victoria; senere Dronning Marie af Rumænien; 29. oktober 1875 - 18. juli 1938) var en britisk prinsesse, der var dronning af Rumænien fra 1914 til 1927. 

Hun var datter af Prins Alfred, Hertug af Edinburgh, og dermed sønnedatter af Dronning Victoria. Hun blev gift med den senere Kong Ferdinand 1. af Rumænien i 1893.

Dronning Marie var kusine til Kejser Wilhelm 2. af Tyskland, Dronning Sophie af Grækenland, Kong Georg 5. af Storbritannien, Dronning Maud af Norge, Kejserinde Alexandra Fjodorovna af Rusland, Kronprinsesse Margareta af Sverige, Dronning Victoria Eugenie af Spanien og Kejser Nikolaj 2. af Rusland.

Liv 
Prinsesse Marie blev født den 29. oktober 1875 på herresædet Eastwell Park i Kent i England som datter af Prins Alfred, Hertug af Edinburgh, anden søn af dronning Victoria, og Storfyrstinde Maria Alexandrovna af Rusland, en datter af Kejser Alexander 2. af Rusland. Som ung pige tilbragte hun mange år i udlandet, da hendes far var i søværnet. Prins Georg – den senere Georg 5. af Storbritannien – blev forelsket i sin smukke kusine og ville giftes med hende. Men moderen, som ikke var begejstret for sin svigerfamilie, nedlagde veto imod det.

I 1893 giftede Marie sig i stedet med Ferdinand, kronprins af Rumænien. De fik tre sønner og tre døtre, men ægteskabet var ikke nogen stor succes: det siges, at faderen til de sidste to børn var Maries gode ven, Fyrst Barbu Ştirbey.

Da Carol 1. døde i 1914 blev Ferdinand og Marie konge og dronning. Under 1. verdenskrig var hun sygeplejerske i Røde Kors på den rumænske front. Da Versaillesfreden blev forhandlet, tog hun til Versailles for at fremføre Rumæniens krav – rumænerne regnede at efter månedesvis med tørre debatter, ville pressen blive begejstret over den romantiske "soldater-dronnings" besøg.

Maries forhold til hendes ældste søn, kronprins og konge Carol 2. brød sammen i hendes senere år. Hun misbilligede hans forhold til hans elskerinde Magda Lupescu, og han misbilligede hendes venskab med Ştirbey (som blev premierminister i 1927).

Hun skrev flere bøger, blandt andet en autobiografi, Mit livs historie. I hendes sidste år blev hun omvendt til Bahai.

Børn 
 Maries ældste datter Elisabeth (1894-1956) blev gift med Georg 2. af Grækenland
 Maries anden datter Marie (1900-61, kælenavn "Mignon") blev gift med Alexander 1. af Jugoslavien
 Maries anden søn Nicolae (1903-78) var en af tre regenter mens hans storebror var i eksil 1927-30
 Maries tredje datter Ileana (1909-91) blev gift med Ærkehertug Anton fra den toscanske gren af Huset Habsburg.
 Maries yngste søn Mircea (1913-16) døde af tyfus under 1. verdenskrig

Anetavle

Referencer

Eksterne henvisninger 

 Den rumænske kongefamilies officielle hjemmeside 

Kongelige fra Storbritannien
Dronninger af Rumænien
Bahai
Huset Sachsen-Coburg-Gotha
Modtagere af Æreslegionen
Storkors af Æreslegionen
Huset Karadjordjević

Slægten Karadjordjević () var prinser og konger af Serbien når tronen ikke var besat af deres rivaler, slægten Obrenović. Efter 1918 var de konger af den nye stat, Kongeriget af Serbere, Kroater og Slovenere, hvis officielle navn blev Kongeriget Jugoslavien i 1929.

 Karadjordje Petrović — leder af det serbiske oprør 1804-1817
 Alexander af Serbien — prins af Serbien 1842-58
 Peter 1. af Jugoslavien — konge af Serbien 1903-18 og konge af Serbere, Kroater og Slovenere 1918-21
 Alexander 1. af Jugoslavien — regent 1918-21 og derefter konge af Serbere, Kroater og Slovenere/Jugoslavien 1921-34
 Paul af Jugoslavien — regent 1934–41
 Peter 2. af Jugoslavien — konge af Jugoslavien 1934-45, og konge i eksil 1945-70

Jugoslaviens monarki blev afskaffet i 1945.

Alexander Karadjordjević, Peter 2.s søn, flyttede tilbage til Beograd efter Miloševićs fald i 2000. Han tilråder monarkiets genoprettelse, men har ikke blandet sig direkte i Serbiens politiske liv.

Eksterne henvisning 
 ''Slægten Karadjordjević' officielle hjemmeside" – på serbisk og engelsk'

Jugoslavien
Kongelige fra Serbien
HP Pavilion

HP Pavilion har flere betydninger:

 HP Pavilion (computer) – En bærbar computerserie fra Hewlett-Packard.
 HP Pavilion at San Jose
Back in Beige

Back in Beige (The Return of Alleinunterhalter vol. II) er et album fra 2000 med Mambo Kurt.

Spor 

 1. "Damenwahhl"
 2. "I was made for loving you" (Kiss)
 3. "Du trägst keine liebe in dir" (Echt)
 4. "Highway to hell" (AC/DC)
 5. "Die Flut"
 6. "You're my heart, you're my soul" (Modern Talking)
 7. "Rap medley" ("WooHa" – Busta Rhymes; "The Message" – Grandmaster Flash; "Walk this way" Aerosmith)
 8. "Join me (in death)" (HIM)
 9. "Schnulzen medley" ("Nothing compares 2 U" – Prince; "Candle in the wind" – Elton John; "My heart will go on" – Celine Dion)
 10. "Rockin' all over the world" (Status Quo)
 11. "Andreas Pils"
 12. "Bloodhoundgang medley" ("Fire water burn", "The bad touch", "Along comes Mary", "The bad touch (gentagelse)")
 13. "Metall Medley ("Black no. 1 (Little miss scare-all)" – Type O Negative; "Mother" – Danzig; "Nothing else matters" – Metallica)
 14. "Es geht voran (Fehlfarben)
 15. "Born to make you happy" (Britney Spears)

Album fra 2000
Fenway Park

Fenway Park er et legendarisk baseballstadion i Boston i Massachusetts, USA, der i næsten et århundrede har været hjemmebane for MLB-klubben Boston Red Sox. Stadionet har plads til 39.928 tilskuere. Det blev indviet 20. april 1912, og er dermed det ældste stadion i MLB. Det har flere gange siden, senest i 2008, gennemgået renoveringer der har givet stadionet dets nuværende udseende.

Eksterne henvisninger 

 Stadioninfo 

Baseballstadioner
Bygninger, konstruktioner og anlæg i Boston
Boston Red Sox
Thomas Ebert

Thomas Ebert (født 23. juli 1973 i Roskilde) er en dansk letvægtsroer, der var medlem af "Guldfireren". Her blev det til 5 VM-guldmedaljer og bronze ved OL 2000 i Sydney, samt guld ved OL 2004 i Athen og OL 2008 i Beijing. Hertil kan nævnes tre VM-medaljer i letvægtstoer, heraf de to af guld. Uddannet som ingeniør.

Eksterne henvisninger 
 

Olympiske roere fra Danmark
Olympiske mestre fra Danmark
Medaljevindere fra Danmark ved sommer-OL 2008
Medaljevindere fra Danmark ved sommer-OL 2000
Årets Sportsnavn
Medaljevindere fra Danmark ved sommer-OL 2004
Olympiske bronzemedaljevindere fra Danmark
Personer fra Roskilde
Morten Jørgensen

Morten Jørgensen (født 23. juni 1985) er en dansk letvægtsroer, der var tilknyttet "Guldfireren" og i sidste øjeblik blev valgt til at være med i båden til sommer-OL 2008, hvor han var med til at vinde bådens tredje OL-guldmedalje. Han var også med i båden til OL i London 2012. Båden vandt ved disse olympiske lege en bronzemedalje, og Jørgensen var med i fireren fire år senere ved OL i Rio, hvor båden vandt sølv.

Referencer

Eksterne henvisninger 
 

Olympiske mestre fra Danmark
Olympiske roere fra Danmark
Deltagere for Danmark ved sommer-OL 2008
Deltagere for Danmark ved sommer-OL 2012
Deltagere for Danmark ved sommer-OL 2016
Medaljevindere fra Danmark ved sommer-OL 2008
Medaljevindere fra Danmark ved sommer-OL 2012
Medaljevindere fra Danmark ved sommer-OL 2016
Olympiske bronzemedaljevindere fra Danmark
Olympiske sølvmedaljevindere fra Danmark
Årets fund i dansk idræt
Kåre Quist

Kåre Røgind Quist (født 26. maj 1971 på Usserød Fødeklinik i Hørsholm) er en dansk journalist og tv-vært. 

Quist er samfundssproglig student fra Allerød Gymnasium. Han var chefredaktør på gratisavisen Urban, da den blev etableret. Han har været ansat på Euroman, TV3, Berlingske Tidende og Ekstra Bladet, hvor han var leder af den såkaldte gravegruppe, der arbejder med afslørende journalistik. 

I 2007 blev han ansat som vært på DR1's interviewprogram Ærligt Talt, som er en afløser for det mangeprige program Profilen.  

Fra 2008 var Kåre Quist vært på forbrugerprogrammet Kontant på DR1. I 2012 skiftede han til en værtsrolle på TV Avisen 21, samt magasinet 21 Søndag.

Hæder 
I 2005 modtog han Kristian Dahls Mindelegat. I daglig tale den Lille Cavling. 

Kåre Quist og Kontant har modtaget TV-Prisen for Årets nyhedshistorie (Kødskandalen). Kåre Quist er syv år i træk blevet kåret til den bedste mandlige nyhedsvært af Billed-Bladets læsere (2014, 2015, 2016 2017, 2018, 2019 og 2020).

Privat 
Den 17. juli 2009 blev Kåre Quist gift med Karen Pallisgaard. Den 6. april 2011 offentliggjorde parret, at de skulle skilles. Kåre Quist giftede sig den 7. juli 2012 med Tine Røgind, og parret fik et barn i 2013.

Referencer

Eksterne henvisninger 

 

Tv-værter fra Danmark
Journalister fra Danmark
Journalister ved Berlingske
Personer i Kraks Blå Bog
Danskere i 2000-tallet
Ansatte i DR
Modtagere af Kristian Dahls Mindelegat
Kim Bildsøe Lassen

Kim Bildsøe Lassen (født 9. april 1963 i Gentofte) er en dansk journalist og studievært, der er ansat ved DR. 

Lassen er TV journalist og har bl.a. været ansat ved Månedsbladet Press, Ekstra Bladet, TV 2 Nyhederne og Dagbladet Information, som han var korrespondent for i Mellemøsten. En periode arbejdede han desuden for Danida. Siden 1998 har han været ansat i DR, først som redaktør i chefredaktionen, kort efter som redaktionschef med ansvar for udviklingsopgaver i DR Nyheder. Han har desuden været DR's korrespondent i USA, udlandschef på TV-Avisen og fra 2006 til 2007 vært på udenrigsmagasinet Horisont. Siden 2007 har han været studievært på TV Avisen.

I 1996 modtog han Special Journalism Award Palestine 

Kim Bildsøe Lassen blev i 2012 bestyrelsesformand for  The Scandinavian Golf Club i Farum.

Den 27. september 2016 meddelte Kim Bildsøe Lassen, at han den 1. december 2016 stopper på TV Avisen for at blive korrespondent for DR i London.
I forlængelse af dette arbejde udgav han i oktober 2020 bogen Briterne og brexit: En frontberetning med Divya Das som medforfatter.

Referencer

Eksterne henvisninger 
 

Personer fra Gentofte
Journalister fra Danmark
Ansatte i DR
Studieværter fra Danmark
Personer i Kraks Blå Bog
Juan Pablo Ángel

Juan Pablo Ángel Arango (født 24. oktober 1975) er en columbiansk fodboldspiller, som siden 1996 har spillet 33 landskampe og scoret 9 mål. Fra 2007 har han optrådt for det amrikanske storhold Red Bull New York.

Fodboldspillere fra Colombia
Fodboldspillere fra Club Atlético River Plate
Fodboldspillere fra Aston Villa F.C.
Fodboldspillere fra CD Chivas USA
Fodboldspillere fra Atlético Nacional
Danmark, mit Fædreland

"Danmark, mit Fædreland" er et dansk digt skrevet af H.C. Andersen i 1850. Den kendes også under titlen fra førstelinjen "I Danmark er jeg født".

Den første melodi til sangen komponeredes af Henrik Rung i 1850, og Poul Schierbeck skrev en ny melodi til den i 1926. Sangen er ofte blevet foreslået som "ny" dansk nationalsang i stedet for "Der er et yndigt land".

Blandt de udøvende kunstnere der har indspillet Rungs version er Aksel Schiøtz (1938).
I 2007 stod Isam B for en moderne fortolkning af sangen, produceret af den danske producer Mintman. Den udkom på hans soloalbum Institution. I 2009 udgav den danske folkemusiker Helene Blum en udgave af sangen på sit album En gang og altid.

Ved en afstemning i 2021 blandt Kristeligt Dagblads læsere om Danmarks 10 bedste sange blev sangen nummer 4.

Teksten 
H.C. Andersens tekst som gengivet i Højskolesangbogen:

I Danmark er jeg født, dér har jeg hjemme,
dér har jeg rod, derfra min verden går; 
du danske sprog, du er min moders stemme, 
så sødt velsignet du mit hjerte når. 
Du danske, friske strand, 
hvor oldtids kæmpegrave 
står mellem æblegård og humlehave. 
Dig elsker jeg! - Danmark, mit fædreland!

Hvor reder sommeren vel blomstersengen 
mer rigt end her ned til den åbne strand? 
Hvor står fuldmånen over kløverengen 
så dejligt som i bøgens fædreland? 
Du danske, friske strand, 
hvor Dannebrogen vajer -
Gud gav os den - Gud giv den bedste sejer! -
Dig elsker jeg! - Danmark, mit fædreland!

Engang du herre var i hele Norden, 
bød over England - nu du kaldes svag; 
et lille land, og dog så vidt om jorden 
end høres danskens sang og mejselslag. 
Du danske, friske strand, 
plovjernet guldhorn finder -
Gud giv dig fremtid, som han gav dig minder! 
Dig elsker jeg! - Danmark, mit fædreland!

Du land, hvor jeg blev født, hvor jeg har hjemme, 
hvor jeg har rod, hvorfra min verden går, 
hvor sproget er min moders bløde stemme 
og som en sød musik mit hjerte når. 
Du danske, friske strand, 
med vilde svaners rede, 
I grønne øer, mit hjertes hjem hernede! 
Dig elsker jeg! - Danmark, mit fædreland!

Variationer 
I forbindelse med projektet Alsang i 2020 blev Andersens tekst oversat til en række sprog og indsunget. 
For den kinesiske oversættelse stod Jianshu Chen i 2019 og operasangeren Ni Zhou indsang den akkompagneret af Ronnie Flyvbjerg Olesen på klaver.

Referencer

Eksterne henvisninger 
 H.C. Andersen og musikken: artikel om I Danmark er jeg født
 Artiklen Nærbillede af en (national)sang 

Mit Fædreland
Værker af H.C. Andersen
Kulturkanonen
Patriotiske sange
Højskolesangbogen
Sheryl Lee

Sheryl Lee Diamond (født den 22. april 1967) er skuespillerinde. Hun har bl.a. medvirket i tv-serien One Tree Hill hvor hun spiller Ellie Harp og Twin Peaks, hvor hun spiller Laura Palmer.

Filmografi

Film

Eksterne henvisninger 
 

Skuespillere fra USA
Immeln

Immeln er en sø i Östra Göinge, Kristianstads, Osby  og Olofströms kommuner i Skåne og Blekinge, Sverige. Søens areal er cirka 24 km². Immeln er Skånes tredje største sø. Maksimaldybden er 28 m. Immeln har sit udløb i nordøst gennem "Edre ström" hvor afvandningen kan styres.

Immeln er fattig på næringsstof og strandene er rige på sten og skov.

Gennem søen går en kanorute, der passerer søerne Filkesjön, Raslången og Halen. Der er kanoudlejning i byen Immeln og i Olofström. Ved Immeln ligger byerne Immeln, Breanäs, Mjönäs.

Referencer 

Søer i Skåne
Søer i Blekinge
Strömsundsbroen

Strömsundbroen er en skråstagsbro, som fører E45 over Ströms Vattudal i Strömsund, Jämtland, Sverige.

Broen er 332 m lang med et 182 m langt spænd. Den blev åbnet i 1956, og det var den første store skråstagsbro i verden, tegnet af pioneren indenfor skråstagsbroer Franz Dischinger (1887-1953) og blev bygget af Demag AG, Duisburg, Tyskland, i årene 1953-1955.

Broer i Sverige
Skråstagsbroer
Om Jøderne og deres Løgne

Om Jøderne og deres Løgne (originaltitel: Von den Jüden und iren Lügen, moderne ) er et stærkt antisemitisk værk skrevet og udgivet i Wittenberg 1543 af Martin Luther. Bogen er en af de største kilder til antijødiske citater og tager som udgangspunkt at Gud definerer jøderne (Israels Børn) som en ond hore.

Martin Luther havde håbet at omvende jøderne i Tyskland til kristendommen, men blev med tiden stadig mere hadsk mod dem. Allerede da han i 1528 fik et maveonde af at spise kosher-mad, mente han, at det var et jødisk komplot for at tage livet af ham. Han foreslog også flere gange at kosher-fødevarer skulle forbydes i alle kristne lande.

Mange af de citater og holdninger til den mosaiske religion eller jøder som sådan, der tillægges andre, kommer således fra Martin Luther.
Vogt dig derfor for Jøderne og pas paa, hvor de har deres Skoler, da disse ikke er andet end en Satans-rede, hvori der kun findes Indbildskhed, Løgn og Modbydelighed, til aller bitreste og giftigste Skændsel for Gud og alle Mennesker, som var det Djævelen selv. Og hvorsomhelst du ser eller hører en Jøde undervise, da tænk kun, at der 
hører du en giftig Basilisk, hvis Udseende alene er nok til at forgive og dræbe Folk. 

Og i sin afslutning skriver han, før han opfordrer til at fordrive alle jøder, efter at have rost den kristne messias:
En saadan Messias har vi Kristne og takker Gud Faderen i vore Hjerters overstrømmende Glæde for al hans Barmhjertighed. Efter en saadan Messias spørger Jøderne og Tyrkerne ikke, og hvad skulde de med ham? De maa have en fra Slaraffenland, der mætter deres stinkende Bug og lader dem dø som en Ko eller en Hund.

I Tyskland blev bogen et grundlag for nationalsocialisternes legitimering af antisemitismen, og i Danmark blev dele af den i 1938 oversat og udgivet af Nordiske Kvinders Forlag. Den blev udgivet og oversat af den danske nazist Olga Eggers.

Danske nynazister har i 1972 udgivet et fotografisk genoptryk af Eggers' oversættelse. Først i 1999 forelå en fuldstændig oversættelse af Luthers skrift mod jøderne. Teksten blev oversat af pastor emeritus Christian Truelsen og udgivet på forlaget Tidehverv under titlen Mod tyrken og jøden. I denne udgivelse findes altså en oversættelse af Luthers skrift Om krigen mod tyrken og Feltprædiken imod tyrken, begge fra 1529.

Referencer 
 http://www.estrup.org/cms/?m=tekst&id=102 
 http://www.i.pol.dk/debat/ECE1345650/filminstruktoer-krarup-goedede-jorden-for-terror/
 http://www.ordetogisrael.dk/artikler.php?action=laesartikel&id=411 
 http://www.humanisme.dk/artikler/art05006a.php
 http://www.biblen.info/Luther-joeder.htm

Litteratur i 1543
Antisemitisme
The Return of Alleinunterhalter (1999)

The Return of Alleinunterhalter er et album fra 1999 med Mambo Kurt. Denne udgave er udgivet af Virgin Music, og indeholder færre numre end udgaven fra 1998.

Spor 

 1. "Engel" (Rammstein)
 2. "Waiting room" (Fugazi)
 3. "Nowhere" (Therapy?)
 4. "Creep" (Radiohead)
 5. "Basket case" (Green Day)
 6. "Paradise city" (Guns N' Roses)
 7. "Medley" ("Born slippy" – Underworld; "Sonic empire" – Westbam; "Remember me" – Blue boy)
 8. "Come as you are" (Nirvana)
 9. "Cantaloop" (Us 3)
 10. "Bombtrack" (Rage against the machine)
 11. "Insomnia" (Faithless)
 12. "Musik ist Trumpf"
 13. "Time to wonder" (Fury in the Slaughterhouse)
 14. "Jump" (Van Halen)
 15. "You'll never walk alone"

Musik fra Tyskland
Album fra 1999
Antti Niemi

Antti Niemi (født 31. maj 1972) er en finsk målmand og var en overgang en af verdens bedste.
Han har bl.a. spillet for F.C. København (1995-1999), Southampton F.C. (2002-2006) og Fulham F.C. (2006-?).

Han er blevet kåret til årets spiller i FCK, Southampton og Finland.

Fodboldspillere fra Finland
Fodboldspillere fra FC København
Fodboldspillere fra Fulham F.C.
Fodboldspillere fra Southampton F.C.
Fodboldspillere fra Heart of Midlothian F.C.
Fodboldspillere fra Rangers F.C.
Greven på Hittegodset

Greven på Hittegodset var et dansk underholdningsprogram, sendt i 1996 på TV 2. Programmet blev indkøbt som koncept og kostede flere millioner. Værten i programmet var Eddie Michel. Greven på Hittegodset afløste det populære underholdningsprogram Eleva2ren, der havde kørt i otte år. Det blev dog uhyre dårligt modtaget af publikum, bl.a. det lyserøde tøjdyr ved navn  faldt mange for brystet, og selvom der var planlagt 13 afsnit, blev det stoppet efter de første seks.

Referencer

Eksterne henvisninger 
 

Tv-programmer fra TV 2 Danmark
Tv-underholdningsprogrammer fra Danmark
Danske tv-serier fra 1990'erne
Bernadotteskolen

Bernadotteskolen er en privatskole med international spor, der ligger i Hellerup nord fra København. Skolen blev oprettet den 15. juni 1948. Skolen er opkaldt efter Folke Bernadotte, hvis internationale og mellemfolkelige indsats blev fremhævet ved skolens indvielse af den første rektor G.J. Arvin. G.J. Arvin var leder af skolen frem til 1951, hvor C.C. Kragh-Müller overtog. Han var leder af skolen frem til 1972. Derefter var Vagn Lüttge leder i 15 år. I perioden 1987-2011 var Lars Stubbe Teglbjærg leder. Han blev afløst af Per Rahbek som var skoleleder fra 2011-2015, hvor han blev afløst af Marina Gull-Maj Kaiser som skoleleder.

Kendte elever 
 Alberte Winding
 Thomas Eje
 Suzanne Brøgger
 Ulla Dahlerup
 Arne Herløv Petersen
 Ida Wohlert
 Johan Wohlert
 Sidse Babett Knudsen
 Nikolaj Arcel
 Jonas Bjerre
 Camilla Plum
 Bo Madsen
 Rosalinde Mynster
 Martin Brygmann
 Lars Brygmann
 Bo Moreno kendt som Bobo Moreno
 Thomas Vinterberg
 Nikolaj Lie Kaas
 Thomas Blachman

Kilder

Litteratur 
 C.C. Kragh-Müller (red.), En skole bliver til – Bernadotteskolen – de første 20 år, Rhodos, 1969.

Ekstern henvisning 
 Skolens officiel hjemmeside

Uddannelsesinstitutioner i København
Privatskoler i Danmark
Etableret i 1948
Hellerup
Wildparkstadion

Wildparkstadion er et fodboldstadion i Karlsruhe i Tyskland, der er hjemmebane for 2. Bundesliga-klubben Karlsruher SC. Stadionet har plads til 42.358 tilskuere. Stadionet blev indviet 7. august 1955, men har flere gange siden gennemgået renoveringer, der har givet stadionet dets nuværende udseende.

Eksterne henvisninger 

 Stadioninfo 

Fodboldstadioner i Tyskland
Karlsruhe
Etableret i 1955
Kastellórizo

Kastellórizo (Kastellorizo) (Græsk: Μεγίστη/Megisti) er en meget lille græsk ø i Dodekaneserne.

Øen er en klippeø er på 9 km² med 300 indbyggere.

Øen ligger 120 km øst for Rhodos og 4,5 km fra Tyrkiet.

Øens eneste by er Megisti som også er navnet på øen i græsk udtale.

Dodekaneserne
Super Bowl I

Super Bowl I var den første udgave af Super Bowl, der blev spillet af vinderne fra de daværende ligaer AFL og NFL. Kampen blev spillet 15. januar 1967 på Los Angeles Memorial Coliseum i Los Angeles og stod mellem Green Bay Packers og Kansas City Chiefs. Packers vandt 35-10.

Kampens MVP (mest værdifulde spiller) blev Packers' quarterback Bart Starr.

Scoringer

01
Sport i 1967